### Beslutningstema

Det skal besluttes, om der skal iværksættes offentlig høring om indførelse af bopælspligt i de berørte områder som angivet i bilaget.

### Historik

|  |
| --- |
| Teknik og -Miljøudvalget godkendte den 12. januar 2021, at forvaltningen igangsætter arbejdet med en strategi for vedtagelse af bopælspligt i Tønder Kommune. På Teknik og -Miljøudvalgsmødet den 6. december 2021 godkendte man, at Boligreguleringsloven indføres i Tønder Kommune med mulighed for fleksboligtilladelse i hele kommunen undtagen på angivne områder. |

Forvaltningen har på den baggrund udarbejdet vedhæftede bilag, som angiver indenfor hvilke områder, bopælspligten ønskes håndhævet, ligesom den videre proces i sagen fremlægges.

### Sagsfremstilling

Baggrunden for at indføre bopælspligt i Tønder Kommune står på to ben:

1. at sikre attraktive boligområder for bosætning i vore byer. Enkelte steder opleves det, at boligområderne langsomt omdannes til ferie- og fritidsområder til stor gene for de fastboende. Særligt parcelhusområdet i [adresse] samt området i [adresse] er under pres af, at stadig flere boliger i området kun anvendes som fritidshuse. Dermed opleves stor udskiftning af brugerne, som ikke tager samme hensyn og udviser samme interesse for lokalområdet som de fastboende. Det vanskeliggør de nære relationer og foreningsliv, hvilket forringer området som bosætningssted.

Derfor lægger forvaltningen op til, at der enkelte steder, hvor boligområder opleves som attraktive til ferieformål, ikke meddeles fleksboligtilladelse. Disse områder er på nuværende tidspunkt området beliggende mellem Svenskerstræde/Nørre Frankel i [adresse], [adresse] og østlige del af [adresse], [adresse] og [adresse] i [adresse], samt den gamle bykerne i [adresse] som vist på bilag 1. Udpegning af yderligere byområder kan ske efter en politisk beslutning ved behov, ligesom reduktion af de foreslåede kan ske.

2. at give bedre mulighed for udnyttelse af eksisterende boliger i kommunens mindre byer og landområder. Ved at indføre bopælspligt gives der samtidig mulighed for at anvende fleksboligordningen.

Ordningen har i medierne været meget omtalt og bruges aktivt som salgsværktøj af ejendomsmæglere. Dette har især på [adresse] og [adresse] været en succes, hvor erfaringerne viser, at ældre, nedslidte boliger købes som prisbillige fritidshuse og renoveres og vedligeholdes. Dette kan være med til at skabe liv og værdi i de tyndere befolkede områder og på sigt give mulighed for, at flexboligejerne ser potentiale i området som ny bopæl.

Bopælspligten/flexboligordningen ses som et dynamisk værktøj, som kan justeres politisk efter behov. Således vil der f.eks. ved udarbejdelse af nye lokalplaner, udviklingsplaner mv. kunne strammes eller lempes alt efter områdets udvikling.

I forbindelse med arbejdsprocessen skal de berørte grundejere høres i henhold til Forvaltningsloven. Forvaltningen foreslår, at et høringsbrev fremsendes direkte til grundejeren i de berørte områder jf. første punkt, da bopælspligten i disse områder vil blive håndhævet og dermed er en begrænsning af deres forhold.

For de ovennævnte områder, hvor bopælspligten ønskes håndhævet, foreslås følgende model:

Britta Østergaard i henhold til Boligreguleringsloven kan kun indføres og håndhæves for boliger, der indenfor de seneste 5 år har været anvendt som helårsbolig. De øvrige huse kan fortsat lovligt anvendes til ferie-/fritidsformål.

Disse huse, som har en fortsat ret til anvendelse som fritidsboliger, bør tildeles en fleksboligtilladelse, som bortfalder ved ændring af boligens anvendelse til helårsbeboelse.

For ikke at nuværende boligejere fastlåses, foreslår forvaltningen, at huse, der i dag ikke anvendes som helårshus, men som har været brugt som sådan indenfor de seneste 5 år, fortsat kan anvendes som feriebolig. Disse skal dog stadig pålægges bopælspligt, men de nuværende ejere kan tildeles en personlig flexboligtilladelse, som bortfalder ved salg af ejendommen. Derefter vil ny køber blive pålagt, enten at bebo huset selv eller udleje til fast beboer (fast beboer = tilmeldt folkeregisteret).

Ovennævnte flexboligtilladelser meddeles kun i tilfælde, hvor hidtidig anvendelse som fritidshus ikke er foregået ulovligt i henhold til gældende lokalplaner og/eller tinglyste servitutter.

Britta Østergaard tænkes indført i hele kommunen, hvor der udover de ovennævnte områder, som udgangspunkt vil kunne forventes fleksboligtilladelse.

### Lovgrundlag

Boligreguleringsloven og Forvaltningsloven

### Fagchefen for Teknik og Miljø indstiller,

at sagen sendes i offentlig høring, herunder til de berørte grundejere indenfor de i bilaget viste områder.

### Beslutning

Indstillingen godkendt, idet høringsperioden fastsættes til 8 uger fra 1. marts 2022, og høringen gennemføres synkront med høring af lokalplanen for [adresse].